બનાસકાંઠામાં વિધાનસભાની સામાન્ય ચૂંટણી-ર૦૧૭ ને અનુલક્ષીને જિલ્લામાં ઉમેદવારોએ રજુ કરેલા ઉમેદવારીપત્રોમાં કુલ ૧૯૦ ઉમેદવારીપત્રોમાંથી ૮ર રદ થતા ૧૦૮ ફોર્મ માન્ય રહ્યા હતા ત્યારબાદ ફોર્મ પરત ખેંચવાની કામગીરી બે દિવસથી ચાલી રહી છે તેમાં ગતરોજ પાલનપુરમાં બે ફોર્મ પરત ખેંચાયા બાદ આજે પાલનપુરમાંથી વધુ ત્રણ ઉમેદવારોએ ફોર્મ પરત ખેંચ્યા છે તેમાં પાલનપુરમાં આજે ફોર્મ પરત ખેંચવાના છેલ્લા દિવસે અપક્ષમાંથી ઉમેદવારી નોંધાવનાર નટવરલાલ હીરાભાઈ ઠાકર તેમજ રાષ્ટ્ર મંગલ મીશન પાર્ટીમાંથી ઉમેદવારી નોંધાવનાર શર્મા હરેશકુમાર ઉમાશંકરે ફોર્મ પરત ખેંચ્યુ છે તેમજ અપક્ષમાંથી ઉમેદવારી નોંધાવનાર અમરતભાઈ કાળુભાઈ ચૌહાણે ફોર્મ પરત ખેંચી લેતા હવે ૧૪ ઉમેદવારો મેદાનમાં રહ્યા છે.